<classify> Katika mechi hiyo iliyochezwa kwenye uwanja wa Amaan mjini hapa, Simba ilionesha kubadilika kiwango tofauti na ilivyokuwa ikicheza katika mechi zilizopita.Mabao ya Simba katika mechi hiyo yaliwekwa kimiani na Ibrahim Hajibu aliyefunga mabao matatu na moja likifungwa na kiungo mkongwe Shaaban Kisiga.Kwa matokeo hayo Simba itacheza na Polisi Zanzibar iliyoifunga KCCA ya Uganda kwa mikwaju ya penalti 5-4 baada ya kutoka sare ya bila kufungana katika muda wa kawaida.Akizungumzia mechi hiyo kocha Mkuu wa Simba Goran Kopunovic ameendelea kusema kuwa kikubwa anachokiangalia kwa sasa ni kuiandaa timu yake kulingana na timu anayokutana nayo na si kuizungumzia Yanga kama wengi wanavyomtaka kufanya.Alisema kuwa anachokifanya katika timu hiyo ni kuona kwa kiasi gani inafanya vizuri katika mechi kwa timu aliyopangiwa nayo na si kuwa anajipanga kwa kucheza na timu ya Yanga.Kila siku nimekuwa nikisema timu yangu ni Simba na ndio niliopewa jukumu la kuiangalia na sio kuiangalia Yanga kwangu mimi nasema kuwa bado Yanga iko mbali kucheza nayo na nimekuwa na utaratibu wa kuangalia mechi ninayopangwa nayo karibu yangu, alisema.Aidha alisema jana alitarajiwa kuanza kutoa mbinu za kuifundisha zaidi timu yake ili kuipatia mafanikio zaidi katika mechi zijazo.  <topic>: MICHEZO 